آمریکا پرزیدنتی دونالد ترامپین اکثریتی مسلمان 7 اؤلکه‌نین قاداغانینا بیر تپکی ده آوروپا بیرلیگین‌دن (آ.ب) گلدی.
آوروپا بیرلیگی شوراسی‌نین باشقانی دونالد توسک، بیرلیک عضوو 27 اؤلکه‌نین لیدئرلرینه مکتوب گؤندردی.
توسک، یئنی آمریکا رهبرلیگینی، آوروپا بیرلیگینه قارشی دیش تهدیدلر آراسیندا سایدی.
توسک؛
"یئنی رهبرلیگین سون 70 ایللیک آمریکا خاریجی سیاستینی سورغولاماسییلا، واشینگتون‌داکی دییشیک‌لیک آوروپا بیرلیگینی چتین بیر وضعیته سالیر" دئدی.
ترامپین ویزا قاداغانی قرارینا اینگیلتره‌دن ده تپکی گلدی.
ایچ ایشلری باخانی آمبر رود، قاداغانین، بؤلوجو و یانلیش اولدوغونو سؤیله‌دی.
رود ویزا قاداغاسی‌نین، ترور هؤرگوتو داعش اوچون تبلیغات آراجی اولابیله‌جیینی ایفاده ائتدی.
رود، قاداغانین مسلمان‌لارا قارشی اولمادیغینی آنجاق یئنه ده بئله آلقیلانابیله‌جگینی وورغولادی.
